ΓΡΑΠΤΗ ΕΡΩΤΗΣΗ E-2663/00

υποβολή: Christos Zacharakis (PPE-DE) και Antonios Trakatellis (PPE-DE) προς την Επιτροπή

(1 Σεπτεμβρίου 2000)

Θέμα: Σύλληψη εκπροσώπων τύπου από τις τουρκικές δυνάμεις στα κατεχόμενα εδάφη της Κύπρου

Οι συλλήψεις (07-07-2000) και οι ανακρίσεις του διευθυντή ειδήσεων της Εφημερίδας AVRUPA, Sener Levent, και των δημοσιογράφων Ali Osman και Harun Denizkan καθώς και άλλων εργαζομένων της ίδιας εφημερίδας από το καθεστώς του τουρκοκυπριακού ψευδοκράτους και τις τουρκικές δυνάμεις κατοχής στη Βόρεια Κύπρο με την κατηγορία της κατασκοπίας και η ψευδής και η συκοφαντική ανάλογη κατηγορία εναντίον της Ένωσης Συντακτών Κύπρου και προσωπικά του προέδρου της, Ανδρέα Καννάουρου, συνιστούν κατάφωρη παραβίαση των θεμελιωδών ελευθεριών και αποσκοπούν στην τρομοκράτηση των δημοσιογράφων και της ελευθερίας έκφρασης στο κατεχόμενο μέρος της Κύπρου και ειδικότερα, στον εξαναγκασμό του κ. Καννάουρου να σταματήσει τον αγώναπέρ της ελευθερίας του Τύπου και κατά της φίμωσης της εφημερίδος AVRUPA και των δημοσιογράφων της.

1. Σε ποιες ενέργειες προέβη η Επιτροπή και ποια μέτρα σκοπεύει να λάβει απέναντι στην εν λόγω κατάφωρη παραβίαση και καταπάτηση των ανθρωπίνων δικαιωμάτων και θεμελιωδών ελευθεριών;

2. Βάσει των συμπερασμάτων της Διάσκεψης Κορυφής στο Ελσίνκι και της αυστηρής εφαρμογής των κριτηρίων της Κοπεγχάγης αναφορικά με το σεβασμό των ανθρωπίνων δικαιωμάτων στιςποψήφιες χώρες είναι δυνατόν με τέτοια περιστατικά να μπορέσει η Τουρκία να αρχίσει προενταξιακές διαπραγματεύσεις με την ΕΕ;

3. Δεδομένου ότι οι σχέσεις μεταξύ ΕΕ και Τουρκίας διέπονται στη βάση του σεβασμού των δημοκρατικών αρχών, του κράτους δικαίου, των ανθρωπίνων δικαιωμάτων και των θεμελιωδών ελευθεριών, και αναπτύσσονταιπό τον όρο του σεβασμού αυτών των προϋποθέσεων, δύναται η ΕΕ να προχωρήσει σε εμβάθυνση αυτών χωρίς προηγουμένως ναπάρξει συμμόρφωση της Τουρκίας απέναντι στα θέματα αυτά;

Απάντηση του κυρίου Verheugen Εξόνόματος της Επιτροπής

(12 Οκτωβρίου 2000)

Η Επιτροπή παρακολουθεί στενά τις εξελίξεις στην Βόρεια Κύπρο και ιδιαίτερα την προσαγωγή σε δίκη τριών τουρκοκυπρίων του διευθυντή ειδήσεων της εφημερίδας Avrupa, Sener Levent, του κυρίου Tutuncu και της συζύγου του Pembe Tutuncu, με την κατηγορία κατασκοπείας. Η Επιτροπή έλαβε επίσηςπόψη τη δήλωση τριανταεπτά μελών του Κοινοβουλίου, που καταγγέλλουν τις συλλήψεις και ζητούν την απελευθέρωση των κρατουμένων. Συνεπώς, η Επιτροπή καλωσορίζει την πρόσφατη έγκαιρη απελευθέρωση τωνπόπτων, λόγω έλλειψης αποδεικτικών στοιχείων για την συνέχιση της κράτησής τους, παρά το αίτημα των καταγγελλουσών αρχών να συνεχισθεί η κράτηση. Η Επιτροπή θα εξακολουθήσει να παρακολουθεί στενά την κατάσταση από τις Βρυξέλλες καθώς και από την αντιπροσωπεία της στη Λευκωσία.

Στο πλαίσιο της διεύρυνσης, η Επιτροπή συντάσσει κάθε χρόνο τακτική έκθεση, για κάθε μια από τις 13 χώρες που είναιποψήφια μέλη της Ένωσης. Στην έκθεση εξετάζεται η πρόοδος που πραγματοποιείται με βάση τα κριτήρια της Κοπεγχάγης, συμπεριλαμβανομένου του σημαντικού τομέα των ανθρωπίνων δικαιωμάτων. Η έκθεση αυτήποβάλλεται στο Κοινοβούλιο και καλύπτεται ευρέως από τα μέσα ενημέρωσης. Στην περίπτωση της Κύπρου, θαπάρξει, ως συνήθως, ένα ειδικό μέρος σχετικά με την κατάσταση στο βόρειο τμήμα της νήσου. Είναι πιθανόν ότι η περίπτωση την οποία αναφέρουν τα αξιότιμα μέλη, θα εκτεθεί λεπτομερώς στην ετήσια έκθεση του τρέχοντος έτους. Όσον αφορά την Τουρκία, θα δημοσιευθεί, συγχρόνως, έκθεση, στην οποία θα καλύπτονται τα ζητήματα, τα οποία θέτουν τα αξιότιμα μέλη-δημοκρατικές αρχές και ανθρώπινα δικαιώματα.